pythainlp/thaigov-v2-corpus-22032023 huggingface dataset:
วันพฤหัสบดีที่ 4 สิงหาคม 2565
โฆษกรัฐบาลอัดคนตัดคำพูด “นายก” ไปโจมตี จ้องดิสเครดิต เมินเรื่องดีที่ทำ ชี้สวนทางกับคนพื้นที่เอ่ยปากชื่นชม ช่วยแก้ปัญหาแล้งซ้ำซากขาดคนเหลียวแล
โฆษกรัฐบาลอัดคนตัดคำพูด “นายก” ไปโจมตี จ้องดิสเครดิต เมินเรื่องดีที่ทำ ชี้สวนทางกับคนพื้นที่เอ่ยปากชื่นชม ช่วยแก้ปัญหาแล้งซ้ำซากขาดคนเหลียวแล พร้อมสร้างแลนด์มาร์กใหม่ฟื้นฟูการท่องเที่ยวเมืองกาญจน์
วันนี้ (4 สิงหาคม 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยถึงกรณีที่โลกโซเชียลนำคำกล่าวบางช่วงบางตอนของพลเอก ประยุทธ์ จันทร์โอชา นายกรัฐมนตรี และ รมว.กลาโหม ในการพบปะประชาชนที่ จ.กาญจนบุรี ไปโจมตี ว่า คนที่วิพากษ์วิจารณ์แบบเสียหายล้วนไม่ได้อยู่ในพื้นที่จริงเลย แต่กลับหยิบเอาคำพูดของนายกรัฐมนตรีเพียงบางช่วงที่ถูกนำเสนอโดยผู้ไม่หวังดีไปขยายผลต่อ โดยไม่ได้พิจารณาถึงบริบทของการพูดทั้งหมดและบรรยากาศในขณะนั้น หากฟังตลอดจะทราบว่านายกรัฐมนตรีกล่าวย้ำถึงสิ่งที่รัฐบาลทำให้กับพี่น้องประชาชนชาวกาญจนบุรีโดยเฉพาะการแก้ไขปัญหาน้ำแล้งและอีกหลายเรื่องเพื่อช่วยเหลือภาคการเกษตรและประชาชนทุกคน ขณะเดียวกันได้แสดงความห่วงใยเรื่องปัญหาราคาสินค้าแพงที่รัฐบาลกำลังแก้ไขอยู่ จึงขอให้อดทน เช่นเดียวกับนายกรัฐมนตรีที่อดทนทุ่มเทแก้ปัญหา เป็นการพูดแบบตรงไปตรงมาด้วยความจริงใจ
“สังเกตได้ว่าการลงพื้นที่ทุกครั้งจะมีคนคอยจับผิดและตัดคำพูดบางประโยคของนายกรัฐมนตรีไปโจมตีอยู่เสมอเพื่อหวังจะดิสเครดิตกัน แต่ไม่เคยสนใจเลยว่านายกรัฐมนตรีไปทำอะไร เกิดประโยชน์อย่างไร สวนทางกับพี่น้องประชาชนในพื้นที่ที่สะท้อนว่าได้รับประโยชน์จากโครงการของรัฐบาลเป็นอย่างมาก เช่นกรณีการจัดหาแหล่งน้ำบาดาลขนาดใหญ่ที่ช่วยแก้ปัญหาน้ำแล้งซ้ำซาก ขาดคนเหลียวแล เพราะสภาพภูมิประเทศเป็นที่ราบเชิงเขาและอยู่ในเขตเงาฝน ไม่มีแม่น้ำไหลผ่าน ไม่มีระบบชลประทาน หรือแม้แต่การก่อสร้างจุดชมวิว Sky Walk ริมแม่น้ำแควใหญ่ให้เป็นแลนด์มาร์กแห่งใหม่ของ จ. กาญจนบุรี การจัดระเบียบปรับปรุงภูมิทัศน์สร้าง Walking Street เพื่อดึงดูดนักท่องเที่ยว ก็ได้รับคำชื่นชมจากประชาชนในพื้นที่อย่างมากมาย ขณะเดียวกันเด็กนักเรียนที่มาร่วมงานได้เข้าสวมกอดและร่ำไห้เพราะซาบซึ้งและดีใจที่ได้พบนายกรัฐมนตรี เรื่องเหล่านี้ต่างหากที่เป็นข้อเท็จจริงจากพื้นที่ แต่กลับมีขบวนการเบี่ยงเบนประเด็นไปโจมตี เสียดสี กระแนะกระแหน เพื่อด้อยค่านายกรัฐมนตรีและรัฐบาลโดยปราศจากการให้ข้อมูลที่เป็นกลาง จึงขอให้ประชาชนใช้วิจารณญาณในการเสพข่าวด้วย” นายธนกร กล่าว
วันศุกร์ที่ 31 ธันวาคม 2564
รัฐมนตรีว่าการกระทรวงคมนาคมสั่งการ กรมทางหลวง - ตำรวจทางหลวง เปิดช่องทางพิเศษบนทางหลวงสายหลักตลอดเส้นทางช่วงที่มีการจราจรติดขัด
เพื่อเพิ่มประสิทธิภาพการอำนวยความสะดวกปลอดภัยให้กับประชาชนในการเดินทางในช่วงเทศกาลปีใหม่
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า ในช่วงเทศกาลปีใหม่ที่จะถึงนี้ คาดว่าจะมีประชาชนเดินทางกลับภูมิลำเนาและท่องเที่ยวเป็นจำนวนมาก กรมทางหลวง (ทล.) จึงได้เตรียมความพร้อมในการอำนวยความสะดวกและปลอดภัยในระหว่างวันที่ 29 ธันวาคม 2564 - 4 มกราคม 2565 เพื่อรองรับการเดินทางของประชาชนสู่ภูมิภาคต่าง ๆ ซึ่งเป็นไปตามข้อสั่งการของ นายศักดิ์สยาม ชิดชอบ รัฐมนตรีว่าการกระทรวงคมนาคม โดยได้สั่งการให้ ทล. ประสานงานกับตำรวจทางหลวงดำเนินการเปิดช่องทางพิเศษ (Reversible Lane) บนทางหลวงสายหลัก ตลอดเส้นทางช่วงที่มีการจราจรติดขัด รวมทั้งบริหารจัดการปิดจุดแยกและปิดจุดกลับรถ เพื่อลดกระแสการชะลอรถบริเวณทางร่วมทางแยกในทางหลวงสายหลัก ดังนี้
1) ทางหลวงหมายเลข 1 สายพหลโยธิน (กรุงเทพฯ - สระบุรี)
2) ทางหลวงหมายเลข 2 สายมิตรภาพ (สระบุรี - นครราชสีมา)
3) ทางหลวงหมายเลข 32 สายเอเชีย
และ 4) ทางหลวงหมายเลข 348 สายอรัญประเทศ - นางรอง
ทั้งนี้ ทล. ยังได้บริหารจัดการบริหารสัญญาณไฟจราจร จำนวน 113 แห่ง ปิดจุดทางแยก 80 แห่ง 26 สายทาง ปิดจุดกลับรถ 234 แห่ง 47 สายทาง รวมทั้งบริหารจัดการทางเข้า - ออก บริเวณสถานีบริการน้ำมัน จำนวน 24 แห่ง เพื่อความคล่องตัวในการใช้รถใช้ถนนและช่วยป้องกันอุบัติเหตุบนทางหลวง “สะดวก ปลอดภัยไร้อุบัติเหตุ”
อย่างไรก็ตาม ทล. ขอความร่วมมือผู้ใช้ทางขับขี่ด้วยความระมัดระวังปฏิบัติตามกฎจราจร
วางแผนการเดินทางล่วงหน้า เตรียมร่างกายให้พร้อม หากประชาชนต้องการสอบถามข้อมูลการเดินทางเพิ่มเติมหรือแจ้งเหตุด่วนเหตุร้ายระหว่างเดินทาง สามารถติดต่อได้ที่สายด่วนกรมทางหลวง 1586 (โทรฟรีทุกเครือข่ายตลอด 24 ชั่วโมง) สายด่วนกรมทางหลวง 1586 มอเตอร์เวย์ 1586 กด 7 และตำรวจทางหลวง 1193
วันพฤหัสบดีที่ 9 มิถุนายน 2565
หัวหน้าผู้ตรวจฯ ดีอีเอส ร่วมประชุมคณะกรรมการส่งเสริมการตรวจราชการ หารือการประเมินผลการปฏิบัติงานที่ปรึกษาผู้ตรวจราชการภาคประชาชน
หัวหน้าผู้ตรวจฯ ดีอีเอส ร่วมประชุมคณะกรรมการส่งเสริมการตรวจราชการ หารือการประเมินผลการปฏิบัติงานที่ปรึกษาผู้ตรวจราชการภาคประชาชน
เมื่อวันที่8มิถุนายน2565นางสาวสุกันยาณียะวิญชาญหัวหน้าผู้ตรวจราชการกระทรวงดิจิทัลเพื่อเศรษฐกิจและสังคมเข้าร่วมประชุมคณะกรรมการส่งเสริมการตรวจราชการครั้งที่1/2565ผ่านระบบWeb Conference (Zoom Meeting)โดยมีวาระการพิจารณาที่สำคัญเกี่ยวกับการประเมินผลการปฏิบัติงานของที่ปรึกษาผู้ตรวจราชการภาคประชาชนและการสรรหาและแต่งตั้งที่ปรึกษาผู้ตรวจราชการภาคประชาชนชุดที่2 (พ.ศ. 2566 - 2568)ทดแทนชุดเดิมซึ่งจะพ้นวาระในเดือนสิงหาคม2565
**************
วันอังคารที่ 17 พฤษภาคม 2565
รมต.อนุชา รับข้อเรียกร้องสวัสดิการเด็กเล็ก ย้ำเด็กและเยาวชนเป็นอนาคตสำคัญ รัฐบาลให้ความสำคัญและดูแลเต็มที่
รมต.อนุชา รับข้อเรียกร้องสวัสดิการเด็กเล็ก ย้ำเด็กและเยาวชนเป็นอนาคตสำคัญ รัฐบาลให้ความสำคัญและดูแลเต็มที่
วันนี้ (17 พฤษภาคม 2565) เวลา 08.15 น. นายอนุชา นาคาศัย รัฐมนตรีประจำสำนักนายกรัฐมนตรี เป็นผู้แทน พลเอก ประยุทธ์ จันทร์โอชา นายกรัฐมนตรี พบปะและร่วมหารือตามข้อเรียกร้องนโยบายสวัสดิการเงินอุดหนุนเด็กเล็กถ้วนหน้า ตามมติคณะกรรมการส่งเสริมการพัฒนาเด็กและเยาวชนแห่งชาติ (กดยช.) และมาตรการด้านป้องกันและเยียวยาเด็กเล็กอายุ 0-6 ปี จากสถานการณ์โควิด-19 โดยมี นางสุนี ไชยรส ผู้แทนคณะทำงานขับเคลื่อนนโยบายสวัสดิการเงินอุดหนุนเด็กเล็กสู่ถ้วนหน้า 301 องค์กร นำคณะร่วมหารือด้วย
คณะทำงานขับเคลื่อนนโยบายสวัสดิการเงินอุดหนุนเด็กเล็กสู่ถ้วนหน้า 301 องค์กรได้มีข้อเรียกร้องให้นายกรัฐมนตรีและรัฐมนตรีว่าการกระทรวงพัฒนาสังคมและความมั่นคงของมนุษย์ เร่งดำเนินการจัดสวัสดิการเงินอุดหนุนเด็กเล็กอายุ 0-6 ปี แบบถ้วนหน้า เดือนละ 600 บาท/คน ให้เป็นไปตามมติของคณะกรรมการส่งเสริมการพัฒนาเด็กและเยาวชน (กดยช.) โดยเริ่มดำเนินการในปี 2565 ทั้งนี้ เนื่องจากสถานการณ์แพร่ระบาดเชื้อไวรัสโควิด-19 ส่งผลกระทบต่อเศรษฐกิจและสังคม และการดูแลเด็กเล็กอายุ 0-6 ปี ที่ครอบครัวได้รับผลกระทบ เช่น รายได้ลดมากกว่า 81% รายจ่ายเพิ่มขึ้นกว่า 50% เป็นหนี้นอกระบบเพิ่มขึ้น เด็กเล็กเข้าไม่ถึงบริการด้านสวัสดิการและสาธารณสุข ขณะที่ศูนย์เด็กเล็กหลายแห่งปิด ส่งผลต่อการเกิดภาวะขาดสารอาหาร ทุโภชนาการ และพัฒนาการทางร่างกายช้ากว่าที่ควร แม้ที่ผ่านมารัฐบาลโดยกรมกิจการเด็กและเยาวชน กระทรวงพัฒนาสังคมและความมั่นคงของมนุษย์ ได้มีโครงการเงินอุดหนุนเพื่อการเลี้ยงดูเด็กแรกเกิดตั้งแต่ปี 2558 และขยายความคุ้มครองแก่เด็กเล็กมาอย่างต่อเนื่อง เพื่อคุ้มครองเด็กแรกเกิด 0-6 ปี ในวงเงิน 600 บาท/เดือน แต่ก็ยังไม่เพียงพอต่อการสนับสนุนและส่งเสริมการเลี้ยงดูเด็กเล็กอย่างมีคุณภาพในสถานการณ์ปัจจุบัน
นอกจากนี้ คณะยังได้เสนอมาตรการป้องกันและช่วยเหลือเยียวยาครอบครัวเด็กเล็กที่ได้รับผลกระทบจากสถานการณ์โควิด-19 2 ระดับ คือ 1) มาตรการเชิงรุก โดยครอบครัวและผู้ที่เกี่ยวข้องต้องได้รับการดูแลป้องกันจากสถานการณ์โรคระบาดดังกล่าว เช่น การได้รับวัคซีนทั่วถึง 2) มาตรการลดผลกระทบต่อคุณภาพชีวิตเด็กเล็กจากการที่ศูนย์พัฒนาเด็กเล็ก/สถานดูแลเด็กเล็กถูกปิด โดยควรได้รับการสนับสนุนด้านโภชนาการที่เหมาะสม เป็นต้น
รัฐมนตรีประจำสำนักนายกรัฐมนตรี กล่าวว่า พลเอก ประยุทธ์ จันทร์โอชา นายกรัฐมนตรี มีความเป็นห่วงต่อพัฒนาการของเด็กทุกช่วงวัยโดยเฉพาะเด็กแรกเกิดที่ต้องได้รับการดูแลเป็นกรณีพิเศษ ซึ่งที่ผ่านมารัฐบาลได้สนับสนุนและให้ความช่วยเหลือมาโดยตลอด อย่างเช่นการจัดสรรงบประมาณเพื่อคุ้มครองเด็กแรกเกิด 0-6 ปี ในวงเงิน 600 บาท/เดือน สำหรับข้อเรียกร้องที่ได้รับวันนี้ตนจะนำกราบเรียนท่านนายกรัฐมนตรี และหารือ นายจุติ ไกรฤกษ์ รัฐมนตรีว่าการกระทรวงพัฒนาสังคมและความมั่นคงของมนุษย์ เพื่อเร่งดำเนินการในส่วนที่เกี่ยวข้องต่อไป พร้อมกันนี้ รัฐมนตรีประจำสำนักนายกรัฐมนตรีย้ำว่าเด็กและเยาวชนเป็นกลุ่มที่ประเทศต้องให้ความสำคัญทุกระดับ เพราะพวกเขาเปรียบดังอนาคตและพลังสำคัญของประเทศชาติ ตนเชื่อมั่นว่าในนามของรัฐบาลจะมีการแก้ปัญหาและสนับสนุนอย่างเหมาะสม เพื่อให้เด็กและเยาวชนมีคุณภาพชีวิตที่ดีในอนาคต
................................
วันพุธที่ 4 สิงหาคม 2564
6 สิงหาคมนี้ ไทย-เวียดนาม ฉลองความสัมพันธ์ทางการทูต 45 ปีแบบ New Normal วธ.เผย 2 ประเทศ ร่วมร่างบันทึกแลกเปลี่ยนทางวัฒนธรรมฯ
6 สิงหาคมนี้ ไทย-เวียดนาม ฉลองความสัมพันธ์ทางการทูต 45 ปีแบบ New Normal วธ.เผย 2 ประเทศ ร่วมร่างบันทึกแลกเปลี่ยนทางวัฒนธรรมฯ
6 สิงหาคมนี้ ไทย-เวียดนาม ฉลองความสัมพันธ์ทางการทูต 45 ปีแบบ New Normal วธ.เผย 2 ประเทศร่วมร่างบันทึกแลกเปลี่ยนทางวัฒนธรรมฯ เตรียมจัดทำวิจัยพัฒนาอุตสาหกรรมสร้างสรรค์ สินค้าและบริการด้านวัฒนธรรมของไทย เผยแพร่ข้อมูลความรู้สู่คนรุ่นใหม่ผ่านทางช่องทางออนไลน์
นายอิทธิพล คุณปลื้ม รัฐมนตรีว่าการกระทรวงวัฒนธรรม เปิดเผยว่า กระทรวงวัฒนธรรม (วธ.) มีนโยบายส่งเสริมและพัฒนาความสัมพันธ์ทางวัฒนธรรมกับต่างประเทศเพื่อนำความเป็นไทยสู่สากล และในโอกาสที่องค์การสหประชาชาติได้ประกาศรับรองวาระปีสากลแห่งเศรษฐกิจสร้างสรรค์เพื่อการพัฒนาอย่างยั่งยืน พ.ศ. 2564 ล่าสุดประเทศไทยและสาธารณรัฐสังคมนิยมเวียดนาม ได้เตรียมจัดกิจกรรมฉลองครบรอบ 45 ปี การสถาปนาความสัมพันธ์ทางการทูตระหว่างไทยและเวียดนาม ซึ่งตรงกับวันที่ 6 สิงหาคม 2564 แต่เนื่องด้วยสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) กระทรวงวัฒนธรรมของทั้งสองประเทศจึงเห็นชอบที่จะดำเนินการจัดกิจกรรมทางวัฒนธรรมภายในประเทศตามความเหมาะสม โดยเน้นการจัดกิจกรรมที่จะช่วยสานต่อความร่วมมือทางด้านวัฒนธรรมระหว่างกันให้แน่นแฟ้นยิ่งขึ้น
รัฐมนตรีว่าการกระทรวงวัฒนธรรม กล่าวต่อไปว่า กิจกรรมสำคัญในโอกาสฉลองครบรอบ 45 ปี การสถาปนาความสัมพันธ์ทางการทูตระหว่างไทยและเวียดนาม ในส่วนประเทศไทยนั้น วธ.ได้มีแนวทางจัดกิจกรรมให้สอดคล้องกับยุทธศาสตร์ วธ. ในการส่งเสริมอุตสาหกรรมวัฒนธรรมเชิงสร้างสรรค์ เพื่อสร้างมูลค่าเพิ่มทางเศรษฐกิจ โดยมุ่งเน้นกิจกรรมที่ครอบคลุม 5F ได้แก่ อาหาร (Food) ภาพยนตร์และวีดิทัศน์ (Film) ผ้าไทยและการออกแบบ (Fashion) มวยไทย (Fighting) และการอนุรักษ์และขับเคลื่อนเทศกาล ประเพณีสู่ระดับโลก (Festival) ดังนั้น เพื่อให้การดำเนินกิจกรรม เป็นไปอย่างมีประสิทธิภาพผ่านกระบวนการศึกษาวิจัยข้อมูลอย่างเป็นระบบ วธ.จึงร่วมมือกับเครือข่ายพันธมิตรมหาวิทยาลัย เพื่อทำการวิจัย (Research University Network : RUN) ดำเนินโครงการร่วมกันภายใต้ชื่อ “Bilateral Culture (Thai - Vietnam) to Creative Industry สื่อสองวัฒนธรรมไทย - เวียดนาม เพื่อมุ่งสู่การเป็นอุตสาหกรรมสร้างสรรค์” อย่างเป็นรูปธรรม โดยเน้นศึกษาข้อมูลกลุ่มเป้าหมายชาวเวียดนามต่อสินค้าและบริการด้านวัฒนธรรมของไทย และเผยแพร่ข้อมูลความรู้ในลักษณะกิจกรรมสาระและความบันเทิง (Edutainment) ที่เข้าถึงกลุ่มเป้าหมายคนรุ่นใหม่ผ่านทางช่องทางออนไลน์
นายอิทธิพล กล่าวต่อไปว่า ในส่วนของสาธารณรัฐสังคมนิยมเวียดนามนั้น ทางสถานเอกอัครราชทูต ณ กรุงฮานอย กำหนดจัดกิจกรรม ณ โรงอุปรากรกรุงฮานอย (Hanoi Opera House) ในวันที่ 6 สิงหาคม 2564 แต่เนื่องจากสถานการณ์การแพร่ระบาดของ COVID-19 จึงได้เลื่อนการจัดกิจกรรมดังกล่าวออกไปก่อน อย่างไรก็ตาม การดำเนินงานความร่วมมือทางวัฒนธรรมระหว่างทั้ง 2 ประเทศที่สำคัญในปีแห่งการฉลองครบรอบ 45 ปี การสถาปนาความสัมพันธ์ทางการทูตระหว่างไทยและเวียดนาม คือ การจัดทำบันทึกความเข้าใจว่าด้วยการแลกเปลี่ยนทางวัฒนธรรมระหว่างกระทรวงวัฒนธรรมแห่งราชอาณาจักรไทยกับกระทรวงวัฒนธรรม กีฬา และการท่องเที่ยวแห่งสาธารณรัฐสังคมนิยมเวียดนาม ระหว่างปี พ.ศ. 2564 – 2569 ซึ่งขณะนี้อยู่ระหว่างการพิจารณาให้เนื้อหาของร่างบันทึกความเข้าใจฯ ครอบคลุมทุกมิติของความร่วมมือในสาขาศิลปะและวัฒนธรรมระหว่างกัน ซึ่งหาก 2 ประเทศเห็นชอบร่วมกันแล้วจะนำเสนอที่ประชุมคณะรัฐมนตรี (ครม) และพิจารณาเรื่องการจัดการลงนามในโอกาสต่อไป
วันพุธที่ 27 เมษายน 2565
​“รัฐวิสาหกิจเบิกจ่ายงบลงทุนปี 2565 สูงกว่าเป้าหมายอย่างต่อเนื่อง”
การเบิกจ่ายงบลงทุนของรัฐวิสาหกิจ 43 แห่ง ที่ สคร. กำกับดูแลโดยตรง สำหรับปี 2565 รัฐวิสาหกิจมีผลการเบิกจ่ายงบลงทุนสะสม ณ สิ้นเดือนมีนาคม 2565 สูงกว่าเป้าหมาย โดยสามารถเบิกจ่ายได้ 82,845 ล้านบาท หรือคิดเป็นร้อยละ 125 ของแผนการเบิกจ่ายสะสม
นางปานทิพย์ ศรีพิมล ผู้อำนวยการสำนักงานคณะกรรมการนโยบายรัฐวิสาหกิจ (สคร.) เปิดเผยว่า การเบิกจ่ายงบลงทุนของรัฐวิสาหกิจ 43 แห่ง ที่ สคร. กำกับดูแลโดยตรง สำหรับปี 2565 รัฐวิสาหกิจมีผลการเบิกจ่ายงบลงทุนสะสม ณ สิ้นเดือนมีนาคม 2565 สูงกว่าเป้าหมาย โดยสามารถเบิกจ่ายได้ 82,845 ล้านบาท หรือคิดเป็นร้อยละ 125 ของแผนการเบิกจ่ายสะสม ประกอบด้วยการเบิกจ่ายงบลงทุนของรัฐวิสาหกิจระบบปีงบประมาณ (ตั้งแต่เดือนตุลาคม 2564 – เดือนมีนาคม 2565) 34 แห่ง จำนวน 50,702 ล้านบาท หรือคิดเป็นร้อยละ 140 ของแผนเบิกจ่ายสะสม และรัฐวิสาหกิจระบบปีปฏิทิน (ตั้งแต่เดือนมกราคม 2565 - เดือนมีนาคม 2565) 9 แห่ง จำนวน 32,143 ล้านบาท หรือคิดเป็นร้อยละ 107 ของแผนเบิกจ่ายสะสม
ผลการเบิกจ่ายงบลงทุนของรัฐวิสาหกิจประจำปี 2565
ณ สิ้นเดือนมีนาคม 2565
หน่วย : ล้านบาท
รัฐวิสาหกิจ
กรอบลงทุนทั้งปี
แผนเบิกจ่ายสะสม
ผลเบิกจ่ายสะสม % เบิกจ่ายสะสม/
แผนเบิกจ่ายสะสม
ปีงบประมาณ (ต.ค. 64 – มี.ค. 65)
จำนวน 34 แห่ง 152,976 36,146 50,702 140%
ปีปฏิทิน (ม.ค. 65 – มี.ค. 65)
จำนวน 9 แห่ง 181,653 30,098 32,143 107%
รวม 43 แห่ง 334,629 66,244 82,845 125%
นางสาวปิยวรรณ ล่ามกิจจา ที่ปรึกษาด้านพัฒนารัฐวิสาหกิจ กล่าวเพิ่มเติมว่า ณ เดือนมีนาคม 2565 โครงการลงทุนขนาดใหญ่หลายโครงการสามารถเบิกจ่ายสูงกว่าแผน อาทิ โครงการก่อสร้างรถไฟ สายเด่นชัย - เชียงราย – เชียงของ โครงการระบบรถไฟฟ้าชานเมือง (สายสีแดง) และโครงการก่อสร้างรถไฟ สายบ้านไผ่ - มหาสารคาม - ร้อยเอ็ด - มุกดาหาร – นครพนม ของการรถไฟแห่งประเทศไทย และโครงการก่อสร้างปรับปรุงขยายประปาของการประปาส่วนภูมิภาคนางปานทิพย์ ศรีพิมล ผู้อำนวยการ สคร. กล่าวสรุปว่า ในเดือนมีนาคม 2565 ภาพรวมของรัฐวิสาหกิจสามารถเบิกจ่ายงบลงทุนได้สูงกว่าแผน และกระทรวงการคลังโดย สคร. จะยังคงติดตามการเบิกจ่ายงบลงทุนของรัฐวิสาหกิจอย่างใกล้ชิด เพื่อให้การลงทุนของรัฐวิสาหกิจเป็นไปตามเป้าหมายและช่วยในการกระตุ้นเศรษฐกิจของประเทศต่อไป
วันอังคารที่ 3 พฤษภาคม 2565
กระบวนการผู้โดยสารขาเข้าระหว่างประเทศ ณ ทสภ. ภายหลังการยกเลิกข้อกำหนดการเดินทางเข้าประเทศแบบ Test & Go ตั้งแต่วันที่ 1 พฤษภาคม 2565 เป็นต้นไป
ท่าอากาศยานสุวรรณภูมิ (ทสภ.) ได้จัดทำ Infographic กระบวนการผู้โดยสารขาเข้าระหว่างประเทศ ณ ทสภ. ภายหลังการยกเลิกข้อกำหนดการเดินทางเข้าประเทศแบบ Test & Go ตั้งแต่วันที่ 1 พฤษภาคม 2565 เป็นต้นไป
กระบวนการผู้โดยสารขาเข้าระหว่างประเทศ ณ ท่าอากาศยานสุวรรณภูมิ ภายหลังการยกเลิกข้อกำหนดการเดินทางเข้าประเทศแบบ Test&Go ตั้งแต่วันที่ 1 พฤษภาคม 2565 เป็นต้นไป ซึ่งจะแยกผู้โดยสารเป็น 2 กลุ่ม ประกอบด้วย
1) กรณีได้รับวัคซีนครบตามเกณฑ์ หรือ ไม่ได้รับวัคซีน / รับวัคซีนไม่ครบตามเกณฑ์ แต่มีผลตรวจ RT-PCR ไม่เกิน 72 ชม. สามารถเข้าประเทศไทยได้โดยไม่ต้องตรวจ RT-PCR เมื่อมาถึงและไม่ต้องกักตัว
2) กรณีไม่ได้รับวัคซีนหรือรับวัคซีนไม่ครบตามเกณฑ์และไม่มีผลตรวจ RT-PCR ก่อนเดินทางเข้าประเทศไทย ต้องกักตัวในระบบ AQ
ทั้งนี้ ผู้โดยสารที่ต้องการทราบข้อมูลเพิ่มเติมเกี่ยวกับการใช้บริการ สามารถสอบถามได้ที่ AOT Contact Center หมายเลขโทรศัพท์ 1722 ตลอด 24 ชั่วโมง
———————————————
Entry measures for international arriving passengers at Suvarnabhumi Airport after the eased of Test&Go entry requirements. From May 1, 2022 onwards, passengers will be separated into:
1. Fully vaccinated or unvaccinated but have RT-PCR test result 72 hours prior to departure passenger can enter Thailand without additional RT-PCR testing. No quarantine needed.
2. Unvaccinated or not fully vaccinated passengers with no RT-PCR test result before enter Thailand will need to quarantine with AQ system.
For more information regarding the service, contact AOT Contact center 1722, 24/7.
วันพุธที่ 20 ตุลาคม 2564
สรรพากร จับมือ DSI ยกระดับความร่วมมือใช้ Data Analytics ปราบปรามการทำผิดคดีพิเศษฉ้อโกงภาษี โดยเฉพาะกรณีใบกำกับภาษีปลอม
อธิบดีกรมสรรพากร และผู้บริหารระดับสูง ให้การต้อนรับอธิบดีกรมสอบสวนคดีพิเศษ และผู้บริหารระดับสูง โดยอธิบดีกรมสรรพากรกล่าวแสดงความยินดีในโอกาสเข้ารับตำแหน่งอธิบดีกรมสอบสวนคดีพิเศษ และได้หารือข้อราชการเพื่อเพิ่มประสิทธิภาพการทำงานร่วมกัน
เมื่อวันที่ 19 ตุลาคม 2564 เวลา 11.00 น. ดร.เอกนิติ นิติทัณฑ์ประภาศ อธิบดีกรมสรรพากร และผู้บริหารระดับสูง ให้การต้อนรับนายไตรยฤทธิ์ เตมหิวงศ์ อธิบดีกรมสอบสวนคดีพิเศษ และผู้บริหารระดับสูง โดยอธิบดีกรมสรรพากรได้กล่าวแสดงความยินดีกับนายไตรยฤทธิ์ เตมหิวงศ์ ในโอกาสเข้ารับตำแหน่งอธิบดีกรมสอบสวนคดีพิเศษ และได้หารือข้อราชการเพื่อเพิ่มประสิทธิภาพการทำงานร่วมกัน
ดร.เอกนิติ นิติทัณฑ์ประภาศ อธิบดีกรมสรรพากร เปิดเผยว่า กรมสรรพากรและกรมสอบสวนคดีพิเศษ มีบันทึกความตกลงว่าด้วยการประสานความร่วมมือในการปฏิบัติงานป้องกันและปราบปรามการกระทำผิดเกี่ยวกับคดีพิเศษ ที่ผ่านมา กรมสรรพากรและกรมสอบสวนคดีพิเศษ ได้มีการประสานงานและปฏิบัติงานร่วมกันอย่างต่อเนื่อง ซึ่งกรมสรรพากรมีคดีสำคัญที่ต้องร่วมดำเนินการ เช่น คดีฉ้อโกงภาษีด้วยการใช้ใบกำกับภาษีปลอมหรือใบกำกับภาษีที่ออกโดยไม่ชอบด้วยกฎหมาย หรือกรณีออกใบกำกับภาษีโดยไม่มีสิทธิจะออกตามกฎหมาย เป็นต้น ขณะนี้กรมสรรพากรอยู่ระหว่างขับเคลื่อน 2 เรื่องสำคัญ คือ Digital Transformation และ Data Analytics ในการหารือ กรมสรรพากรและกรมสอบสวนคดีพิเศษมีความเห็นร่วมกันว่าเพื่อเป็นการเพิ่มประสิทธิภาพในการรวบรวมพยานหลักฐานให้มีความรวดเร็วและลดขั้นตอนการปฏิบัติ รวมทั้งขยายขอบเขตความร่วมมือไปยังเรื่องอื่น ๆ จึงได้กำหนดประเด็นสำคัญที่จะร่วมกันดำเนินการเพื่อเพิ่มประสิทธิภาพการปฏิบัติงานร่วมกัน ดังนี้
1. จัดให้มีการทำงานด้วยระบบ Data Analytics คือ การนำฐานข้อมูลด้านภาษีอากรมาวิเคราะห์แนวโน้มและพฤติกรรมที่ส่อไปในการกระทำความผิดร่วมกับกรมสอบสวนคดีพิเศษ
2. การสนธิกำลังเจ้าหน้าที่ ตั้งแต่ชั้นงานด้านการข่าว พัฒนาสู่การสืบสวน และการสอบสวนเป็นคดีพิเศษที่สำคัญเพื่อให้มีการปฏิบัติงานที่รวดเร็วและลดขั้นตอนการปฏิบัติงาน
3. การฝึกอบรมและแลกเปลี่ยนองค์ความรู้เกี่ยวกับงานสรรพากรและการสืบสวนรวบรวมพยานหลักฐาน รวมทั้งการเสริมทักษะเฉพาะด้านซึ่งกันและกัน เช่น การให้ความรู้เรื่องการตรวจติดตามทางบัญชี และการใช้เครื่องมือวิเคราะห์และสร้างความเชื่อมโยง (Notebook Analysis) ในการดำเนินการด้านภาษีอากร เป็นต้น
ทั้งนี้ ผู้บริหารทั้งสองฝ่ายเห็นร่วมกันว่าจะต้องมีการปฏิบัติงานร่วมกันอย่างใกล้ชิดมากขึ้น และจะมีการทบทวนบันทึกความตกลงว่าด้วยการประสานความร่วมมือในการปฏิบัติงานป้องกันและปราบปรามการกระทำผิดเกี่ยวกับคดีพิเศษให้มีความทันสมัย และครอบคลุมความร่วมมือในทุกมิติต่อไป
กรมสรรพากร สำนักงานเลขานุการกรม
เลขที่ 90 ถนนพหลโยธิน 7 พญาไท กรุงเทพฯ 10400 โทร. 0 2272 9529-30โทรสาร 0 2617 3324
หรือศูนย์สารนิเทศสรรพากร 1161 (RD Intelligence Center)
วันอังคารที่ 29 มิถุนายน 2564
กสร. ติวเข้มบุคลากรสู่ข้าราชการมืออาชีพ
กสร. จัดฝึกอบรมโครงการพัฒนาสมรรถนะบุคลากรเพื่อเป็นข้าราชการมืออาชีพ เสริมสร้างศักยภาพ ทักษะ พัฒนาสมรรถนะที่ทันสมัยและจำเป็นต่อการปฏิบัติงาน นำไปสู่การปฏิบัติงานราชการอย่างมีประสิทธิภาพและประสิทธิผล เกิดประโยชน์สูงสุดต่อองค์กรและการให้บริการประชาชน
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) กล่าวในฐานะประธานเปิดโครงการพัฒนาสมรรถนะบุคลากรกรมสวัสดิการและคุ้มครองแรงงานเพื่อเป็นข้าราชการมืออาชีพว่า ข้าราชการนับเป็นกลไกสำคัญในการขับเคลื่อนหน่วยงานภาครัฐ และมีความสำคัญมากต่อการดำเนินนโยบายของรัฐบาลและระบบบริหารงานราชการ นายสุชาติ ชมกลิ่น รัฐมนตรีว่าการกระทรวงแรงงาน ได้มอบนโยบายให้พัฒนาข้าราชการทุกระดับให้มีความพร้อมรับความท้าทายและบริบทของการทำงานที่เปลี่ยนแปลงไป สามารถปฏิบัติงานให้สอดคล้องกับบทบาทหน้าที่ที่เกี่ยวข้องกับภารกิจอย่างมืออาชีพ และเกิดประโยชน์สูงสุดต่อองค์กร กรมสวัสดิการและคุ้มครองแรงงานจึงได้นโยบายดังกล่าวมาจัดฝึกอบรมพัฒนาสมรรถนะบุคลากรของกรม เพื่อเป็นข้าราชการมืออาชีพ และเป็นการเสริมสร้างศักยภาพ ทักษะ พัฒนาสมรรถนะที่ทันสมัยจำเป็นต่อการปฏิบัติงาน สามารถนำไปสู่การปฏิบัติงานที่ตนรับผิดชอบได้อย่างมีประสิทธิภาพ และนำไปประยุกต์ใช้ในการปฏิบัติงานกับบทบาทหน้าที่ที่เกี่ยวข้องกับภารกิจอย่างมืออาชีพ สำเร็จลุล่วงตรงตามเป้าหมายที่องค์กรกำหนดอย่างมีประสิทธิภาพและประสิทธิผล โดยผู้เข้ารับการอบรมเป็นข้าราชการกรมสวัสดิการและคุ้มครองแรงงาน ในสังกัดส่วนกลางและส่วนภูมิภาคจำนวน 110 คน ระยะเวลาการฝึกอบรม จำนวน 4 วัน ระหว่างวันที่ 29 มิถุนายน - 2 กรกฎาคม 2564
อธิบดี กสร. กล่าวเพิ่มเติมว่า เนื่องจากสถานการณ์ในปัจจุบันมีการแพร่ระบาดของเชื้อไวรัสโคโรนา 2019 (COVID-19) การจัดฝึกอบรมจึงเป็นรูปแบบออนไลน์ผ่านวิดีทัศน์ทางไกล (Video Conference) ณ กรมสวัสดิการและคุ้มครองแรงงาน ซึ่งสามารถเข้ารับฝึกอบรมได้ ณ หน่วยงานต้นสังกัดหรือสถานที่อื่นที่มีความเหมาะสม โดยตลอดระยะเวลาการฝึกอบรม มีการบันทึกเวลาเข้าอบรม และมีการทดสอบระหว่างการอบรมแบบเวลาจริงด้วย
วันอังคารที่ 31 พฤษภาคม 2565
ดีอีเอส เดินหน้าคณะทำงานด้านการคุ้มครองส่วนบุคคลของ สป.ดศ.
ดีอีเอส เดินหน้าคณะทำงานด้านการคุ้มครองส่วนบุคคลของ สป.ดศ.
เมื่อวันที่30พฤษภาคม2565นางสาวสุกันยาณียะวิญชาญเป็นประธานในฐานะผู้บริหารเทคโนโลยีสารสนเทศระดับสูงCIOของสป.ดศ.ในการประชุมคณะทำงานด้านการคุ้มครองส่วนบุคคลของสป.ดศ.ครั้งที่2/2565เพื่อพิจารณาการกำหนดรูปแบบการทำงานอย่างบูรณาการภายในสป.ดศ.เพื่อให้สอดรับกับพระราชบัญญัติคุ้มครองข้อมูลส่วนบุคคลพ.ศ. 2562ทั้งนี้พรบ.คุ้มครองข้อมูลส่วนบุคคลดังกล่าวจะมีการบังคับใช้ในวันที่1มิถุนายน2565นี้ซึ่งจะก่อให้เกิดผลดีและเป็นประโยชน์ในการสร้างความเชื่อมั่นให้กับสังคมในทุกระดับประชาชนได้รับทราบวัตถุประสงค์ของการจัดเก็บข้อมูลและสิทธิต่างๆที่ชัดเจนเกี่ยวกับข้อมูลของตน หน่วยงานภาครัฐและเอกชนมีมาตรฐานการจัดการข้อมูลอย่างเหมาะสมและปลอดภัยประเทศมีมาตรการคุ้มครองข้อมูลส่วนบุคคลสอดคล้องเป็นไปตามมาตรฐานสากล
************
วันจันทร์ที่ 18 กรกฎาคม 2565
น่ายินดี! สิ่งทอไทยส่งออกไตรมาสแรก ปี 65 แรก ทะลุ 1.78 พันล้านเหรียญฯ รัฐเร่งส่งเสริม “OTOP PREMIUM” เพิ่มการส่งออกสู่ตลาดสากล
.....
กรมส่งเสริมอุตสาหกรรม เผยตัวเลขการส่งออกกลุ่มอุตสาหกรรมสิ่งทอและเครื่องนุ่งห่มไทยในไตรมาส 1 ประจำปี 2565 ที่มีมูลค่าถึง 1,784.2 ล้านดอลลาร์สหรัฐ ขยายตัว 13.7% เมื่อเทียบกับช่วงเดียวกันของปีก่อน นับเป็นโอกาสสำคัญ ในการเร่งกระตุ้นเศรษฐกิจ ควบคู่กับการสนับสนุนกลุ่มเศรษฐกิจฐานราก เพื่อยกระดับคุณภาพชีวิตประชาชนในชุมชนท้องถิ่น
.
พร้อมยกระดับผลิตภัณฑ์ชุมชน OTOP ให้เป็นสินค้าระดับพรีเมียม ภายใต้โครงการ “OTOP PREMIUM” ที่นำผลิตภัณฑ์ OTOP ที่ได้มาตรฐานระดับ 4 - 5 ดาว กว่า 300 ผลิตภัณฑ์ทั่วประเทศ เข้าสู่กระบวนการพัฒนาร่วมกับผู้เชี่ยวชาญ เพื่อให้ตอบโจทย์ผู้บริโภคและส่งออกสู่ระดับสากลต่อไป
#ไทยคู่ฟ้า#ร่วมต้านโควิด19
-------------------
วันเสาร์ที่ 23 ตุลาคม 2564
รองโฆษกรัฐบาล เผย นายกฯ ห่วงวัยรุ่นมือใหม่ลงทุนในเงินดิจิทัล ชี้มีความผันผวนสูง ประเมินความเสี่ยงก่อนลงทุน เลือกบริษัทมีใบอนุญาต
รองโฆษกรัฐบาล เผย นายกฯ ห่วงวัยรุ่นมือใหม่ลงทุนในเงินดิจิทัล ชี้มีความผันผวนสูง ประเมินความเสี่ยงก่อนลงทุน เลือกบริษัทมีใบอนุญาต
วันที่ 23 ตุลาคม 2564 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี เป็นห่วงนักลงทุนในการลงทุนในสินทรัพย์ดิจิทัล โดยเฉพาะกลุ่มเยาวชน คนรุ่นใหม่วัยทำงาน หลังพบว่า มีเข้ามาลงทุนในคริปโตเคอร์เรนซีเป็นจำนวนที่เพิ่มขึ้นอย่างมาก ด้วยเหตุเพราะเข้าถึงได้ง่าย ใช้ระยะเวลาสั้นแต่ได้รับผลตอบแทนที่รวดเร็ว อย่างไรก็ตาม นายกฯ ฝากเตือนให้นักลงทุนพิจารณาถึงความเสี่ยงจากการลงทุนประเภทนี้ให้มาก เนื่องจากคริปโตเคอเรนซีไม่มีปัจจัยพื้นฐานรองรับ เป็นการเก็งกำไรและมีความผันผวนสูง ส่วนผู้ปกครองที่เปิดบัญชีให้เยาวชน ต้องมีความระมัดระวังในการลงทุนและดูแลอย่างใกล้ชิด จึงขอให้ผู้สนใจที่จะลงทุนทำความเข้าใจในลักษณะความเสี่ยง ต้องแน่ใจว่าสามารถยอมรับการสูญเสียเกือบทั้งจำนวนได้ หาข้อมูลและพิจารณาอย่างถี่ถ้วนก่อนตัดสินใจ และที่สำคัญ อย่าหลงเชื่อคำโฆษณา ต้องเลือกผู้ให้บริการที่ได้รับใบอนุญาตจากสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)
ปัจจุบัน ข้อมูลจาก ก.ล.ต. รายงานว่า มีจำนวนบัญชีซื้อขายสินทรัพย์ดิจิทัล1.49ล้านบัญชีเป็นบัญชีที่มีความเคลื่อนไหว3.11 แสนบัญชีและมีมูลค่าซื้อขายเฉลี่ยต่อวันถึง6.6 พันล้านบาทและในบางช่วงเวลามีนักลงทุนที่เป็นเยาวชนอายุต่ำกว่า 20 ปี ประมาณ 3% วัยเริ่มทำงานอายุไม่เกิน 30 ปี ประมาณ 47% ขณะเดียวกัน ยังพบว่าจำนวนบริษัทที่ให้บริการด้านการลงทุนขยายตัวอย่างรวดเร็วเช่นกัน ซึ่งบางแห่งไม่มีใบอนุญาต ตามพระราชกําหนดการประกอบธุรกิจสินทรัพย์ดิจิทัล จึงขอเตือนประชาชนและผู้ซื้อขายสินทรัพย์ดิจิทัลให้ระมัดระวังการใช้บริการกับผู้ประกอบธุรกิจฯ ที่ไม่ได้รับอนุญาต เนื่องจากจะไม่ได้รับความคุ้มครองตามกฎหมาย ทั้งนี้ นักลงทุนสามารถตรวจสอบรายชื่อผู้ประกอบธุรกิจสินทรัพย์ดิจิทัลที่ได้รับใบอนุญาตได้ที่ www.sec.or.th หรือทางแอปพลิเคชัน “SEC Check First” และหากมีข้อสงสัยหรือพบเบาะแสเกี่ยวกับการดำเนินการที่น่าสงสัย สามารถแจ้งได้ที่ “ศูนย์บริการประชาชน ก.ล.ต.” โทร 1207 ผู้ที่ฝ่าฝืนหรือการกระทำเข้าข่ายความผิดตาม พ.ร.ก. สินทรัพย์ดิจิทัลฯ จะถูกดำเนินคดีตามกฎหมายด้วย
“นายกรัฐมนตรีดีใจที่คนรุ่นใหม่มีความสนใจในการลงทุน แต่การลงทุนทุกประเภทมีความเสี่ยง จึงอยากให้เยาวชนคนรุ่นใหม่ รวมทั้งผู้ปกครอง ทำการศึกษาข้อมูล เรียนรู้ก่อนการลงทุนทุกครั้ง เพื่อเข้าใจถึงลักษณะความเสี่ยงของการลงทุน ประเมินตนเองว่าสามารถยอมรับความเสี่ยงที่อาจเกิดขึ้นได้หรือไม่ รวมทั้งต้องตรวจสอบผู้ให้บริการที่ถูกกฎหมาย อย่าหลงเชื่อบริษัทด้านการลงทุนสินทรัพย์ดิจิทัลจากคำโฆษณา” นางสาวรัชดา กล่าว
วันพฤหัสบดีที่ 24 กุมภาพันธ์ 2565
นายกฯ ยินดี กรุงเทพฯ ติดอันดับ 6 จุดหมายการจัดประชุมนานาชาติ มั่นใจทุกจังหวัดมีเอกลักษณ์ ที่เป็นจุดขายได้
.....
พล.อ.ประยุทธ์ จันทร์โอชา นายกรัฐมนตรี และ รมว.กห. ยินดีที่ กรุงเทพฯ ได้อันดับที่ 6 ของการจัดอันดับเมืองที่เป็นจุดหมายจัดการประชุมนานาชาติ ประจำปี 2564 (International Convention Destination Competitive Index 2021) จาก 101 เมืองทั่วโลก โดยประเมินจากคุณภาพของปัจจัย 3 ด้าน คือ ด้านสุขอนามัย ด้านความได้เปรียบในการแข่งขัน และด้านการสร้างความแตกต่าง
.
ผลการจัดอันดับแสดงให้เห็นโอกาสที่ดีของไทยในการพัฒนาอุตสากรรม MICE ให้เติบโตอย่างต่อเนื่อง และแสดงถึงความพร้อมในการรองรับการจัดงานทุกรูปแบบ ซึ่งนายกฯ มั่นใจว่าทุกจังหวัดในไทยมีศักยภาพ เอกลักษณ์ และความโดดเด่นที่แตกต่างกัน ล้วนเป็นจุดขายเพื่อสร้างรายได้และฟื้นฟูเศรษฐกิจของประเทศ ซึ่งรัฐบาลพร้อมส่งเสริมและสนับสนุน
.
อ่านเพิ่มเติม คลิก >>https://www.thaigov.go.th/news/contents/details/51876
#ไทยคู่ฟ้า#ร่วมต้านโควิด19
-------------------
วันพฤหัสบดีที่ 18 พฤศจิกายน 2564
"ปลัดกระทรวงกลาโหมเป็นประธานในพิธีมอบรางวัลโครงการประกวดศาลทหารต้นแบบดีเด่น ระยะที่2"
ในวันพฤหัสบดีที่ 18 พฤศจิกายน 2564 พลเอก วรเกียรติ รัตนานนท์ ปลัดกระทรวงกลาโหม เป็นประธานในพิธีมอบรางวัลโครงการประกวดศาลทหารต้นแบบดีเด่น ระยะที่ 2 (การพัฒนาบุคลากรในศาลทหาร) ณ ห้องสุรศักดิ์มนตรี ในศาลาว่าการกลาโหม
สำหรับโครงการศาลทหารต้นแบบมีวัตถุประสงค์ในการยกระดับและพัฒนาความสามารถในการปฏิบัติหน้าที่ของบุคลากรในศาลทหาร เพื่อให้ศาลทหารมีการพัฒนาอย่างต่อเนื่องซึ่งสอดคล้องกับนโยบายของรัฐมนตรีว่าการกระทรวงกลาโหมในการส่งเสริมและพัฒนาการอำนวยความยุติธรรมในศาลทหาร ตลอดจนสอดคล้องกับแผนการปฏิรูปประเทศด้านกระบวนการยุติธรรม โดยโครงการนี้มีระยะเวลาในการดำเนินการ ระหว่างเดือนมกราคม ถึง กรกฎาคม 2564 มีเป้าหมายในการพัฒนาบุคลากรในศาลทหาร ได้แก่ ตุลาการพระธรรมนูญฝ่ายศาลมณฑลทหาร อัยการศาลมณฑลทหารบก และ จ่าศาลมณฑลทหารบก โดยการวัดผลการประเมินการปฏิบัติหน้าที่
#ศาลทหารต้นแบบดีเด่น
วันพุธที่ 30 มิถุนายน 2564
พม. จับมือลาซารัส และเครือข่ายเพื่อสังคม มอบถุงยังชีพและฉีดพ่นฆ่าเชื้อโควิด-19 ให้ชุมชนสามัคคีธรรม ซอยอ่อนนุช 84 กทม. ภายใต้โครงการ "Hope For Home บ้านนี้มีความหวัง"
พม. จับมือลาซารัส และเครือข่ายเพื่อสังคม มอบถุงยังชีพและฉีดพ่นฆ่าเชื้อโควิด-19 ให้ชุมชนสามัคคีธรรม ซอยอ่อนนุช 84 กทม. ภายใต้โครงการ "Hope For Home บ้านนี้มีความหวัง"
วันนี้ (26 มิ.ย. 64) เวลา 09.00 น.นายอนุกูล ปีดแก้ว รองปลัดกระทรวงการพัฒนาสังคมและความมั่นคงของมนุษย์ (รองปลัด พม.)ลงพื้นที่มอบถุงยังชีพ เพื่อช่วยเหลือและบรรเทาความเดือดร้อนให้กับกลุ่มเปราะบางและประชาชนที่ได้รับผลกระทบจากการแพร่ระบาดของโรคโควิด-19พร้อมทั้งนำทีมฉีดพ่นยาฆ่าเชื้อจากผลิตภัณฑ์ ลาซารัส ณ ชุมชนสามัคคีธรรม ซอยอ่อนนุช 84 เขตประเวศ กทม. จำนวน 150 หลังคาเรือน ภายใต้โครงการ Hope For Home บ้านนี้มีความหวัง ซึ่งเป็นความร่วมมือระหว่างกระทรวงการพัฒนาสังคมและความมั่นคงของมนุษย์ (พม.) ร่วมกับผลิตภัณฑ์ฆ่าเชื้อโรค ลาซารัส และเครือข่ายเพื่อสังคม กลุ่มการแพทย์อาสาเพื่อสังคม เครือข่ายภาคเอกชน โครงการมูลนิธิสงเคราะห์ชาวไทย และ 3 หน่วยงานองค์กรใหญ่คริสเตียนในประเทศไทย ที่จัดทำโครงการ รอดด้วยรัก รวมทั้งศิลปินอาสา อพม. (อาสาสมัครพัฒนาสังคมและความมั่นคงของมนุษย์) ได้แก่ นายศตวรรษ เศรษฐกร (เต๊ะ) นักร้อง นักแสดง และนางสาวปุณยนุช วรนิธิพงศ์ (ตุ๊กตา) พิธีกรรายการโทรทัศน์
นายอนุกูลกล่าวว่า โครงการ Hope for Home บ้านนี้มีความหวัง เป็นความร่วมมือของภาคีเครือข่ายทั้งหน่วยงานภาครัฐ ภาคเอกชน และภาคประชาชน ที่ร่วมกันสนับสนุนการพัฒนาสังคมและช่วยเหลือกลุ่มเปราะบางทั้งเด็ก ผู้สูงอายุ คนพิการ คนไร้บ้าน คนไร้ที่พึ่ง และผู้ด้อยโอกาส รวมทั้งประชาชนในชุมชนพื้นที่ กทม. และต่างจังหวัดทั่วประเทศ ที่กำลังประสบปัญหาความเดือดร้อนและความยากลำบากจากผลกระทบของโรคโควิด-19 ระลอกใหม่ สำหรับวันนี้ มีการลงพื้นที่ ณ ชุมชนสามัคคีธรรม ซอยอ่อนนุช 84 เพื่อฉีดพ่นฆ่าเชื้อในชุมชน จำนวน 150 หลังคาเรือน ด้วยผลิตภัณฑ์ฆ่าเชื้อโรค ลาซารัส ที่มีคุณสมบัติไม่ติดไฟและไม่เป็นอันตรายต่อผู้อยู่อาศัย นอกจากนี้ ยังมีการมอบถุงยังชีพ อาหาร และหน้ากากอนามัย ซึ่งก่อนหน้านี้ มีการลงพื้นที่หลายชุมชน อาทิ ชุมชนโค้งรถไฟยมราช ชุมชนเทพรักษา และชุมชนรัชฏภัณฑ์ (ซอยหมอเหล็ง) ทั้งนี้ ชุมชนอื่นๆ สามารถขอความช่วยเหลือ ผ่านกระทรวง พม. เพื่อประสานทีมอาสาเข้าฉีดพ่นฆ่าเชื้อให้กับชุมชนที่ได้รับผลกระทบต่อไป
นายอนุกูลกล่าวเพิ่มเติมว่า หากกลุ่มเปราะบางและประชาชนกำลังประสบปัญหาความเดือดร้อนและความยากลำบากจากผลกระทบของโรคโควิด-19 หรือชุมชนใดต้องการความช่วยเหลือเร่งด่วน สามารถติดต่อได้ที่ ศูนย์ช่วยเหลือสังคม สายด่วน พม. โทร. 1300 บริการ 24 ชั่วโมง และสำนักงานพัฒนาสังคมและความมั่นคงของมนุษย์จังหวัด หรือประสานขอความช่วยเหลือผ่านอาสาสมัครพัฒนาสังคมและความมั่นคงของมนุษย์ในพื้นที่
วันศุกร์ที่ 26 สิงหาคม 2565
พม. เร่งประสาน Stella Maris ช่วย 2 คนไทยถูกกักขังที่ฟิลิปปินส์
พม. เร่งประสาน Stella Maris ช่วย 2 คนไทยถูกกักขังที่ฟิลิปปินส์
วันที่ 25 สิงหาคม 2565นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ (รองปลัด พม.)ในฐานะโฆษกกระทรวงการพัฒนาสังคมและความมั่นคงของมนุษย์ เปิดเผยว่า จากกรณีสื่อออนไลน์นำเสนอข่าว "แม่ชาวบุรีรัมย์ร่ำไห้ วอนหน่วยงานที่เกี่ยวข้อง ช่วยลูกสาว ลูกเขยที่ไปทำงานฟิลิปปินส์ แต่กลับโดนนายจ้างกักขัง เรียกค่าไถ่ 2 แสน แลกปล่อยตัว" นั้น ขณะนี้ กระทรวง พม. โดยพัฒนาสังคมและความมั่นคงของมนุษย์จังหวัดบุรีรัมย์ (พมจ.บุรีรัมย์) ได้ประสานครอบครัวดังกล่าวเพื่อตรวจสอบข้อเท็จจริง พบว่า หญิงสาวที่ไปทำงานที่ประเทศฟิลิปปินส์ อายุ 37 ปี และพี่เขย อายุ 24 ปี โดยเดิมทั้งคู่ทำงานอยู่ร้านอาหารในเมืองพัทยา ต่อมาถูกเจ้าของร้านอาหารชักชวนไปทำงานที่ประเทศฟิลิปปินส์ และบอกว่าไปทำงานถูกกฎหมาย รายได้ดี ทำให้ทั้งคู่จึงตัดสินใจเดินทางไปทำงานที่ประเทศฟิลิปปินส์ ซึ่งนายจ้างได้ทำสัญญาออกค่าใช้จ่ายให้ทั้งหมด แต่ไม่ทราบจำนวนเงิน โดยมีกำหนดการเดินทางไป - กลับ ระหว่างวันที่ 19 - 26 กรกฎาคม 2565 ที่ผ่านมา แต่เมื่อครบกำหนด ทั้งคู่ไม่ได้เดินทางกลับประเทศไทย และทราบในภายหลังว่า ทั้งคู่ได้ทำงานเป็นแอดมินเพจๆ หนึ่งที่ประเทศฟิลิปปินส์ แต่ไม่ทราบที่ตั้งและพิกัดของสถานที่ทำงาน โดยทั้งคู่ต้องหาลูกค้าให้ทางเพจ หากหาไม่ได้ตามเป้าที่กำหนดไว้ จะถูกพันธนาการร่างกาย หากอยากเดินทางกลับประเทศไทยต้องหาเงินมาไถ่ค่าตัวคนละ 1 แสนบาท ทั้งนี้ จึงได้ติดต่อทางญาติเพื่อขอความช่วยเหลือ และขู่ไม่ให้ทางครอบครัวติดต่อขอความช่วยเหลือจากหน่วยงานราชการ
นางสาวแรมรุ้งกล่าวเพิ่มเติมว่า ขณะนี้ กระทรวง พม. โดย พมจ.บุรีรัมย์ ได้ประสานความร่วมมือไปยังสำนักงานแรงงานจังหวัดบุรีรัมย์ เพื่อส่งข้อมูลสำหรับดำเนินการในส่วนที่เกี่ยวข้องเรียบร้อยแล้ว อีกทั้งกระทรวง พม. โดย พมจ.บุรีรัมย์ ได้ทำงานอย่างใกล้ชิดร่วมกับครอบครัวดังกล่าว พร้อมทั้งขอความร่วมมือองค์กร Stella Maris ประสานเชื่อมหน่วยงานในประเทศฟิลิปปินส์เพื่อเร่งช่วยเหลือคนไทยทั้งสองคนที่ประสบปัญหาจากการทำงานให้สามารถเดินทางกลับประเทศไทยโดยเร็วที่สุด
วันจันทร์ที่ 11 กรกฎาคม 2565
ไทย-กัมพูชา ผนึกกำลังปราบแก๊ง Call Center
วันจันทร์ที่ 11 กรกฎาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเร่งปราบปรามแก๊ง Call Center และ Hybrid Scam ข้ามชาติอย่างจริงจัง โดยลงนามในบันทึกความเข้าใจระหว่างไทยกับกัมพูชาในวันนี้(11ก.ค.65) เพื่อกำหนดกรอบความร่วมมือให้เจ้าหน้าที่สามารถดำเนินการปราบปรามผู้กระทำความผิดได้อย่างเหมาะสมและสอดคล้องกับกฎหมายภายในของทั้ง 2 ประเทศ เกิดการแลกเปลี่ยนองค์ความรู้ ความเชี่ยวชาญเชิงเทคนิค และแนวปฏิบัติที่เป็นเลิศในการปราบปรามแก๊ง Call Center และ Hybrid Scam แต่งตั้งผู้ประสานงานเพื่ออำนวยความสะดวกในการสืบหาหลักฐานและขยายการสืบสวนเพื่อให้ได้ตัวผู้กระทำความผิดในทั้งไทยและกัมพูชา ตั้งคณะทำงานร่วมระหว่างเจ้าหน้าที่ผู้เกี่ยวข้องของทั้ง 2 ประเทศ จนถึงประสานงานและอำนวยความสะดวกในการส่งผู้ร้ายข้ามแดน
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพฤหัสบดีที่ 27 มกราคม 2565
โฆษกรัฐบาลเผย “นายกฯ” กำชับ ก. พาณิชย์/ตำรวจ ตรวจสต๊อกปาล์มน้ำมัน สั่งห้ามกักตุน เดินหน้าตามกฎหมายเคร่งครัด พร้อมให้ ก.เกษตรฯ เฝ้าระวังควบคุมโรค ASF อย่างเข้มงวด
โฆษกรัฐบาลเผย “นายกฯ” กำชับ ก. พาณิชย์/ตำรวจ ตรวจสต๊อกปาล์มน้ำมัน สั่งห้ามกักตุน เดินหน้าตามกฎหมายเคร่งครัด พร้อมให้ ก.เกษตรฯ เฝ้าระวังควบคุมโรค ASF อย่างเข้มงวด
วันที่ 27 ม.ค. 65 นายธนกร วังบุญคงชนะ โฆษกประจำสำนักนายกรัฐมนตรี เปิดเผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามสถานการณ์สินค้าราคาแพงและมีความห่วงใยพี่น้องประชาชนต่อสถานการณ์ราคาปาล์มน้ำมัน ที่เพิ่มสูงขึ้นอย่างต่อเนื่อง จากสภาพอากาศ ฝนตกต่อเนื่อง ทำให้ผลผลิตปาล์มน้ำมันน้อยกว่าปกติอย่างมาก กำชับหน่วยงานที่เกี่ยวข้องตรวจสต๊อกปาล์มน้ำมันและน้ำมันปาล์ม หวั่นผู้ประกอบการรายใหญ่กักตุนสินค้า ทำให้ราคาปาล์มน้ำมันทั้งระบบพุ่งสูงขึ้นไปอีก ส่งผลกระทบต่อประชาชนผู้บริโภคอุปโภคเป็นวงกว้าง โดยล่าสุดตำรวจร่วมบูรณาการกับพาณิชย์จังหวัด จัดชุดตรวจลงพื้นที่ตรวจสต๊อกปาล์มน้ำมัน โรงงานสกัดน้ำมันปาล์มดิบ โรงกลั่นน้ำมันปาล์มบริสุทธิ์ ตลอดจนคลังน้ำมันปาล์มฯ ซึ่งจะดำเนินการกับผู้ที่ฝ่าฝืนกฎหมายอย่างเด็ดขาด เพื่อบรรเทาความเดือดร้อนให้กับพี่น้องประชาชนที่ได้รับผลกระทบจากราคาปาล์มน้ำมันที่พุ่งสูงขึ้น ทั้งนี้ กำหนดดำเนินคดีตาม พ.ร.บ.ว่าด้วยสินค้าและบริการ พ.ศ. 2542 มีโทษจำคุกไม่เกิน 1 ปี หรือปรับไม่เกิน 20,000 บาท หรือทั้งจำทั้งปรับ และปรับอีกไม่เกินวันละ 2,000 บาท ตลอดเวลาที่ยังฝ่าฝืนหรือจนกว่าจะแจ้ง หรือหากมีการแจ้งการครอบครองไม่ตรงกับความเป็นจริง ก็จะมีความผิดตามประมวลกฎหมายอาญา ม.137 มีโทษจำคุกไม่เกิน 6 เดือน หรือปรับไม่เกิน 1,000 บาท หรือทั้งจำทั้งปรับ
โฆษกประจำสำนักนายกรัฐมนตรี กล่าวเพิ่มเติมว่า นายกรัฐมนตรียังได้ติดตามการดำเนินงานตามข้อสั่งการเรื่องการป้องกัน ควบคุมและกำจัดโรคอหิวาต์แอฟริกาในสุกร (ASF) ซึ่งกรมปศุสัตว์ได้ลงพื้นที่สำรวจปริมาณซากสุกรในห้องเย็นทั่วประเทศอย่างเข้มงวด โดยข้อมูลพื้นที่เข้าดำเนินการ ระหว่างวันที่ 20-25 มกราคม 2565 (จำนวน 773 แห่ง) ตรวจพบซากสุกรสะสม จำนวน 18,727,824.545 กิโลกรัม โดยกรมปศุสัตว์มีมาตรการเฝ้าระวังและป้องกันการลักลอบนำสุกรมีชีวิตและผลิตภัณฑ์เข้าประเทศ ค้นหาโรคเชิงรับและเชิงรุก เช่น การเฝ้าระวังทางอาการในฟาร์ม การเฝ้าระวังในโรงฆ่าสัตว์ การเฝ้าระวังในซากและผลิตภัณฑ์ที่จำหน่ายในตลาด การประเมินความเสี่ยงระดับอำเภอทั่วประเทศ เพื่อกำหนดมาตรการการควบคุมการเคลื่อนย้ายโดยทำฟาร์มที่มีระบบการป้องกันโรคและการเลี้ยงสัตว์ที่เหมาะสม (GFM: Good Farming Management) เพื่อเป็นการลดความเสียหายสามารถป้องกันการเกิดโรคได้และเป็นการเตรียมความพร้อมก่อนเพื่อยกระดับเป็นฟาร์มที่มีการปฏิบัติทางการเกษตรที่ดี (Good Agricultural Practices: GAP)
“นายกรัฐมนตรีให้ความสำคัญการแก้ไขปัญหาสินค้าอุปโภคบริโภคราคาแพง ในขณะนี้ โดยกำชับไปยังทุกหน่วยงานที่เกี่ยวข้องทั้งกระทรวงพาณิชย์ กระทรวงเกษตรและสหกรณ์ สำนักงานตำรวจแห่งชาติ ให้บูรณาการร่วมมือกันเร่งบรรเทาความเดือดร้อนของประชาชนให้ได้รับผลกระทบน้อยที่สุด” โฆษกประจำสำนักนายกรัฐมนตรี กล่าว
วันจันทร์ที่ 29 สิงหาคม 2565
วธ. เปิดค่ายเยาวชนศิลปะเพื่อมวลมนุษย์ “Art for All” เด็กและเยาวชน 5 ประเทศอาเซียนร่วมกิจรรม 26-28 ส.ค.นี้ที่ประเทศไทย
วธ. เปิดค่ายเยาวชนศิลปะเพื่อมวลมนุษย์ “Art for All” เด็กและเยาวชน 5 ประเทศอาเซียนร่วมกิจรรม 26-28 ส.ค.นี้ที่ประเทศไทย  ชวนร่วมประชุมวิชาการนานาชาติ–สอนศิลปะจากคณาจารย์และศิลปินไทยสำหรับผู้พิการ นำศิลปะมาใช้ในการพัฒนามนุษย์
เด็กและเยาวชนพิการและไม่พิการ 5 ประเทศอาเซียนร่วมโครงการศิลปะเพื่อมวลมนุษย์ “Art for All” 26-28 ส.ค.นี้ที่ประเทศไทย วธ.ชวนร่วมประชุมวิชาการนานาชาติ–สอนศิลปะจากคณาจารย์และศิลปินไทยสำหรับผู้พิการ นำศิลปะมาใช้ในการพัฒนามนุษย์
นายอิทธิพล คุณปลื้ม รัฐมนตรีว่าการกระทรวงวัฒนธรรม กล่าวว่า เมื่อเร็วๆนี้ วธ.ได้มีการเปิดโครงการศิลปะเพื่อมวลมนุษย์ ประจำปี 2565 ซึ่งโครงการ Art for All หรือ “ศิลปะเพื่อมวลมนุษย์” ก่อตั้งโดย ศาสตราจารย์ ดร.ชาญณรงค์ พรรุ่งโรจน์ และได้เปิดตัวสู่สังคมนานาชาติตั้งแต่การดำเนินโครงการในปี พ.ศ. 2542 และจัดกิจกรรมเรื่อยมาจนถึงปัจจุบัน เพื่อสนับสนุนแนวความคิดในการนำศิลปะมาใช้ในการพัฒนามนุษย์ ซึ่งนอกเหนือจากคุณค่าทางสุนทรียะแล้ว ศิลปะสามารถใช้เป็นเครื่องมือเพื่อยกระดับมาตรฐานความเป็นอยู่ของกลุ่มผู้ด้อยโอกาส อย่างไรก็ตาม จากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ที่ยังคงมีการแพร่ระบาดอย่างต่อเนื่อง การจัดกิจกรรมในปี 2565 จึงดำเนินกิจกรรมในรูปแบบผสมผสานทั้งกิจกรรมเชิงกายภาพและและกิจกรรมในรูปแบบออนไลน์ โดยมีกลุ่มเป้าหมาย จำนวน 200 คน ประกอบด้วย เยาวชนพิการและไม่พิการ ครูอาจารย์ที่สอนศิลปะ ผู้ปกครอง ผู้เชี่ยวชาญด้านศิลปะ วิทยากรจากประเทศไทยและประเทศสมาชิกอาเซียน กลุ่มเครือข่ายที่เกี่ยวข้องกับคนพิการและผู้ด้อยโอกาส ระหว่างวันที่ 26-28 สิงหาคม 2565 ณ หอศิลป์แห่งชาติ และอาคารวัฒนธรรมวิศิษฏ์ กระทรวงวัฒนธรรม และ Art for All Village กรุงเทพมหานคร
รมว.วธ. กล่าวต่อไปว่า กิจกรรมภายในงาน ประกอบด้วย 1.การประชุมวิชาการนานาชาติ “ศิลปะเพื่อมวลมนุษย์: หลากหลาย สร้างสรรค์ ยั่งยืน” (International Symposium and Conference “Art for All: Diversity, Creativity, Sustainability”) ในวันที่ 26 สิงหาคม 2565 ณ อาคารวัฒนธรรมวิศิษฏ์ กระทรวงวัฒนธรรม ในรูปแบบการประชุมแบบผสมผสาน (Hybrid) โดยมีผู้แทนจากประเทศสมาชิกอาเซียน จำนวน 5 ประเทศ ได้แก่ กัมพูชา อินโดนีเซีย มาเลเซีย สิงคโปร์ และไทย เข้าร่วมการประชุม 2.การจัดการเรียนการสอนด้านศิลปะ จากคณาจารย์และศิลปินไทยสำหรับผู้พิการ ในวันที่ 26 สิงหาคม 2565 ณ หอศิลป์แห่งชาติ และ ในวันที่ 27-28 สิงหาคม 2565 Art for All Village กรุงเทพมหานคร
ทั้งนี้ โครงการ Art for All หรือ “ศิลปะเพื่อมวลมนุษย์” มีความสอดคล้องกับวิสัยทัศน์อาเซียน (ASEAN Vision) ที่จะทำให้อาเซียนเป็นชุมชนของสังคมแห่งความเอื้ออาทร “ก้าวข้ามขีดจำกัด” โดยกิจกรรมหลักคือการจัดค่ายศิลปะซึ่งส่งเสริมให้เยาวชนพิการและไม่พิการให้ได้ประสานความร่วมมือกันเพื่อค้นหาศักยภาพในตัวเอง เสริมสร้างคุณค่าของการมีชีวิต ทักษะชีวิตและพัฒนาความคิดสร้างสรรค์ ยืนหยัดอยู่ในสังคมได้อย่างภาคภูมิและมีศักดิ์ศรี ค่ายฯได้รับการออกแบบและดำเนินการโดยมีศิลปินแห่งชาติ ศิลปินศิลปาธร ครูอาจารย์ด้านศิลปะแขนงต่างๆ ซึ่งนอกจากวิทยากรและผู้เข้าร่วมโครงการจะมาจากภูมิภาคต่างๆ ภายในประเทศไทยแล้ว ยังได้เชิญ ครู อาจารย์ ศิลปิน เยาวชนพิการ จากนานาชาติ เข้าร่วมโครงการฯ เพื่อแลกเปลี่ยนประสบการณ์การเรียนการสอนด้านศิลปะเพื่อพัฒนาศักยภาพคนพิการอีกด้วย
วันพฤหัสบดีที่ 2 ธันวาคม 2564
กระทรวงคมนาคมสรุปรายงานอุทกภัยในเส้นทางคมนาคม ข้อมูล ณ วันที่ 2 ธันวาคม 2564
กระทรวงคมนาคม โดยศูนย์ Command Center ภัยพิบัติกระทรวงคมนาคม สรุปรายงานอุทกภัยในเส้นทางคมนาคม รายละเอียดดังนี้
1. มีโครงข่ายคมนาคมได้รับผลกระทบ รวม 9 เส้นทาง จำนวน 13 แห่ง สามารถสัญจรผ่านได้ 3 แห่ง สัญจรผ่านไม่ได้ 10 แห่ง
2. ถนนทางหลวง ได้รับผลกระทบ รวม 2 เส้นทาง จำนวน 2 แห่ง สามารถสัญจรผ่านได้ 1 แห่ง สัญจรผ่านไม่ได้ 1 แห่ง
3. ถนนทางหลวงชนบท ได้รับผลกระทบ รวม 7 เส้นทาง จำนวน 11 แห่ง สามารถสัญจรผ่านได้ 2 แห่ง สัญจรผ่านไม่ได้ 9 แห่ง
4. มีจังหวัดที่ได้รับผลกระทบจากเหตุอุทกภัย 3 จังหวัด ได้แก่ จังหวัดชุมพร จังหวัดสุราษฎร์ธานี จังหวัดนครศรีธรรมราช
5. การรถไฟแห่งประเทศไทย และบริษัท ขนส่ง จำกัด สามารถเดินรถได้ตามปกติ
6. กรมเจ้าท่า เฝ้าระวังติดตามสถานการณ์อุทกภัย
7. กรมทางหลวงและกรมทางหลวงชนบท ติดตั้งป้ายและอุปกรณ์เพื่ออำนวยความสะดวกประชาชนในการสัญจรในพื้นที่เกิดประสบเหตุอุทกภัย รวมทั้งเตรียมความพร้อมเครื่องมือและเจ้าหน้าที่ให้การช่วยเหลือ และติดตามสถานการณ์อุทกภัยอย่างใกล้ชิด
8. ในส่วนของท่าเรือและท่าอากาศยาน ยังไม่มีรายงานการได้รับผลกระทบจากเหตุอุทกภัย
ทั้งนี้ สามารถสอบถามเส้นทาง ข้อมูลเพิ่มเติมหรือแจ้งเหตุอุทกภัย ได้ที่
- ศูนย์ปฏิบัติการความปลอดภัยคมนาคม โทร. 1356
- สายด่วนกรมทางหลวง โทร. 1586
- สายด่วนกรมทางหลวงชนบท โทร. 1146
- สายด่วนบริษัท ขนส่ง จำกัด โทร. 1490 เรียก บขส.
- สายด่วนการรถไฟแห่งประเทศไทย โทร. 1690
- สายด่วนกรมเจ้าท่า โทร. 1199
วันอาทิตย์ที่ 17 เมษายน 2565
กรมการขนส่งทางราง เน้นย้ำเรื่องมาตรการรองรับการเดินทางระบบขนส่งทางราง ในช่วงวันสุดท้ายของเทศกาลวันสงกรานต์ 65
...
กรมการขนส่งทางราง เน้นย้ำเรื่องมาตรการรองรับการเดินทางระบบขนส่งทางราง ในช่วงวันสุดท้ายของเทศกาลวันสงกรานต์ 65นายพิเชฐ คุณาธรรมรักษ์ รองอธิบดีกรมการขนส่งทางราง กระทรวงคมนาคม เปิดเผยว่า เมื่อวันที่ 16 เมษายน 2565 ซึ่งเป็นวันก่อนวันสุดท้ายของการหยุดยาวช่วงเทศกาลสงกรานต์ 2565 มีประชาชนทะยอยเดินทางกลับเข้ากรุงเทพฯ และปริมณฑล เป็นจำนวนมาก จากตัวเลขผู้ใช้บริการรถไฟระหว่างเมืองมีจำนวนกว่า 4.1 หมื่นคน โดยส่วนใหญ่จะเป็นผู้โดยสารขาเข้าจากต่างจังหวัด ส่วนหนึ่งอาจเป็นเพราะต้องการกลับมาพักผ่อนก่อนเข้าสู่ช่วงการทำงานตามปกติ ซึ่งถือเป็นเรื่องที่ดีเนื่องจากเป็นการช่วยกันลดความหนาแน่นของการใช้บริการระบบขนส่งทางรางเพื่อไม่ให้เกิดการแพร่ระบาดของโรคติดเชื้อไวรัส COVID-19
สำหรับวันนี้ 17 เมษายน 2565 ซึ่งเป็นวันสุดท้ายของการหยุดช่วงเทศกาลสงกรานต์ กรมการขนส่งทางราง (ขร.) คาดว่า จะมีประชาชนยังคงใช้บริการระบบขนส่งทางรางเดินทางกลับเข้ามากันตลอดทั้งวัน และอาจยาวไปจนถึงช่วงค่ำ ขร. จึงขอฝากหน่วยงานผู้ให้บริการระบบขนส่งทางรางดำเนินการตามมาตรการแผนอำนวยความสะดวกและความปลอดภัยรองรับการเดินทางระบบขนส่งทางราง เช่น การเพิ่มความถี่ขบวนรถในชั่วโมงเร่งด่วนและเพิ่มขบวนรถพิเศษช่วยการโดยสาร โดยในวันนี้มีการขบวนทั้งหมด 5 ขบวน แบ่งเป็น ขาเข้า 4 ขบวน ได้แก่เส้นทาง เชียงใหม่ - กรุงเทพ อุบลราชธานี - กรุงเทพ ศิลาอาสน์ - กรุงเทพ อุดรธานี - กรุงเทพ และขาออก 1 ขบวน ได้แก่ กรุงเทพ - อุบลราชธานี รวมทั้งขยายเวลาการจำหน่ายตั๋วเดินทาง จัดเจ้าหน้าที่ตรวจสอบเส้นทางเดินรถ จุดตัดทางถนนและทางรถไฟ เพื่อป้องกันการเกิดอุบัติเหตุต่าง ๆ รวมทั้งประสานขอให้เพิ่มเจ้าหน้าที่ตำรวจรถไฟ เจ้าหน้าที่รักษาความปลอดภัย และสุนัขตำรวจ K-9 เพื่อรักษาความปลอดภัยและอำนวยความสะดวกให้กับประชาชนที่เดินทาง เพิ่มรอบการทำความสะอาดเพื่อป้องกันการแพร่ระบาด รวมถึงเพื่อความสะดวก รวดเร็ว และปลอดภัยในการเดินทาง
ทั้งนี้ ขร. ขอความร่วมมือจากประชาชนผู้ใช้บริการในการล้างมือด้วยเจลแอลกอฮอล์ สวมหน้ากากอนามัยตลอดการเดินทาง ตรวจวัดอุณหภูมิก่อนและระหว่างใช้บริการระบบขนส่งทางราง รวมถึงการสแกนแอปพลิเคชัน "ไทยชนะ" ก่อนและหลังการใช้บริการ รวมถึงการมีน้ำใจให้กับผู้ร่วมเดินทาง ไม่สร้างความเดือดร้อนหรือสิ่งรบกวนต่อผู้โดยสารท่านอื่นต่อไป
วันอังคารที่ 5 เมษายน 2565
๕ เมษายน วันคล้ายวันประสูติ ทูลกระหม่อมหญิงอุบลรัตนราชกัญญา สิริวัฒนาพรรณวดี
ควรมิควรแล้วแต่จะโปรด ข้าพระพุทธเจ้า ข้าราชการ พนักงานราชการ และลูกจ้าง กระทรวงกลาโหม
วันอังคารที่ 22 มีนาคม 2565
ครม. เห็นชอบหลักการแก้หนี้เกษตรกรสมาชิกกองทุนฟื้นฟูและพัฒนาเกษตรกร กลุ่มเป้าหมายที่เป็นลูกหนี้ ธนาคาร 4 แห่งของรัฐ จำนวน 50,621 ราย ยอดหนี้เงินต้น 9,282.92 ล้านบาท
ครม. เห็นชอบหลักการแก้หนี้เกษตรกรสมาชิกกองทุนฟื้นฟูและพัฒนาเกษตรกร กลุ่มเป้าหมายที่เป็นลูกหนี้ ธนาคาร 4 แห่งของรัฐ จำนวน 50,621 ราย ยอดหนี้เงินต้น 9,282.92 ล้านบาท
วันที่ 22 มีนาคม 2565 นายธนกร วังบุญคงชนะ โฆษกประจำสำนักนายกรัฐมนตรี เผยมติคณะรัฐมนตรี เห็นชอบในหลักการโครงการแก้ไขปัญหาหนี้สินเกษตรกรสมาชิกกองทุนฟื้นฟูและพัฒนาเกษตรกร สำหรับลูกหนี้ธนาคารของรัฐ 4 แห่ง ได้แก่ ธนาคารออมสิน ธ.ก.ส. ธอส. และธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) สำหรับชำระหนี้แทนเกษตรกรที่เข้าร่วมโครงการ จำนวน 50,621 ราย ยอดหนี้เงินต้นจำนวน 9,282.92 ล้านบาท ระยะเวลาดำเนินโครงการ 3 ปี นับจากวันที่ ครม. อนุมัติ แบ่งการดำเนินการ ออกเป็น 3 ระยะ -ปีที่ 1 จำนวน 10,000 ราย ขอใช้งบกลางฯ รายการเงินสำรองจ่ายเพื่อกรณีฉุกเฉินหรือจำเป็น ปี 65 รวม 2,000 ล้านบาท -ปีที่ 2 จำนวน 22,000 ราย และ -ปีที่ 3 จำนวน 18,621 ราย
นายธนกร ยังกล่าวว่า ปัจจุบันมีสมาชิกที่เป็นหนี้ในระบบ และประสงค์ที่จะให้กองทุนช่วยเหลือแก้ปัญหาหนี้สินและได้นำหนี้มาขึ้นทะเบียน ซึ่งเป็นหนี้เร่งด่วน ผิดนัดชำระหนี้ และเป็นลูกหนี้ธนาคารของรัฐทั้ง 4 แห่ง ตรวจสอบแล้วกำลังรอการแก้ปัญหาทั้งสิ้น จำนวน 50,621 ราย รวมมูลหนี้เงินต้นจำนวน 9,282.92 ล้านบาท ประกอบด้วย ธ.ก.ส. 47,973 ราย มูลค่าหนี้เงินต้นจำนวน 8, 520.41 ล้านบาท ธนาคารออมสิน 552 ราย มูลค่าหนี้เงินต้น 162.37 ล้านบาท ธอส. 2,008 รายมูลหนี้เงินต้น 306.41 ล้านบาท และ ธพว. 88 ราย มูลหนี้เงินต้น 293.72 ล้านบาท
แนวทางการดำเนินการ ในการปรับโครงสร้างหนี้กับสถาบันเจ้าหนี้โดยพักชำระเงินต้นครึ่งหนึ่ง (ร้อยละ 50) และดอกเบี้ยทั้งหมดไว้ก่อน และให้เกษตรกรผ่อนชำระหนี้เงินต้นครึ่งหนึ่ง (ร้อยละ50) ตามระยะเวลาที่ตกลง แต่ไม่เกิน 15 ปี เมื่อเกษตรกรชำระหนี้คืนเสร็จสิ้นแล้ว เงินต้น (ร้อยละ 50 ที่พักไว้) และดอกเบี้ยที่พักไว้ จะได้รับการยกให้เกษตรกรทั้งหมด โดยสถาบันเจ้าหนี้จะได้รับการชดเชยเงินต้นจากรัฐบาล สำหรับการชดเชยดอกเบี้ยให้เป็นไปตามมติ ครม. โดยเงื่อนไขสำคัญ เกษตรกรที่เข้าร่วมโครงการจะต้องไม่ก่อหนี้เพิ่มกับสถาบันการเงินอื่นใดอีก
สำหรับดอกเบี้ยค้างชำระของธนาคาร 4 แห่งนั้น ครม. เห็นชอบให้กระทรวงเกษตรและสหกรณ์และกระทรวงการคลัง หารือก่อนให้คณะรัฐมนตรีพิจารณาต่อไป
โฆษกประจำสำนักนายกรัฐมนตรีย้ำเป้าหมาย ครม. ในการแก้ปัญหาหนี้เกษตรในครั้งนี้ เพื่อให้เกษตรกรได้มีโอกาสได้พักฟื้นเรื่องหนี้สิน รักษาที่ดินทำกินและที่อยู่อาศัยของเกษตรกร เข้าถึงแหล่งเงินทุนเพื่อพัฒนาและฟื้นฟูตนเองและสร้างรายได้ในการประกอบอาชีพ ตามนโยบายของนายกรัฐมนตรี ที่ให้ความสำคัญในแก้ปัญหาหนี้ทั้งระบบทั้งหนี้ครัวเรือนและหนี้เกษตรกร ตามที่ประกาศ ปี 65 นี้ เป็นการแก้หนี้ให้เห็นผลอย่างเป็นรูปธรรม
วันอาทิตย์ที่ 7 สิงหาคม 2565
ดีอีเอส เตือนอย่าหลงเชื่อ อย่าแชร์ "คลิปเสียงปลอม" สร้างเรื่องเสมือนจริง หลอกลวงประชาชน
ดีอีเอส เตือนอย่าหลงเชื่อ อย่าแชร์ "คลิปเสียงปลอม" สร้างเรื่องเสมือนจริง หลอกลวงประชาชน
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส) เปิดเผยว่าขณะนี้มีเทคโนโลยีปลอมเสียงปลอมแชทปลอมคลิป ( Deepfake,Social MakerและFake voice)ซึ่งเป็นการปลอมแปลงข้อมูลการตัดต่อภาพตัดต่อข้อความตกแต่งเสียงพูดหรือแม้แต่การตัดต่อวิดีโอคลิปให้เหมือนเป็นเรื่องที่เกิดขึ้นจริงซึ่งประชาชนควรรู้เพื่อให้เข้าใจรู้เท่าทันและป้องกันการถูกใช้เป็นเครื่องมือของมิจฉาชีพหรือพฤติกรรมที่ส่งผลกระทบต่อการดำเนินชีวิตและทรัพย์สินของผู้อื่น
“จากเทคโนโลยีดังกล่าวทำให้กลุ่มมิจฉาชีพนำมาใช้ในการแชทปลอมโพสต์ปลอมผ่าน"Social Maker"ที่สร้างโพสต์ปลอม,ข้อความปลอม,ความคิดเห็นปลอมและสร้างโปรไฟล์ปลอมใน3แพลตฟอร์มในโซเชียลมีเดียคือFacebook, InstagramและTwitterรวมถึงโปรแกรมแชทMessenger, Messageต่างๆสร้างความเข้าใจผิดและหลอกลวงเป็นภัยสังคมอยู่ในขณะนี้” นางสาวนพวรรณกล่าว
โดยการปลอมภาพคลิปด้วยDeepfakeสร้างภาพความคมชัดสูงและท่าทางที่เสมือนจริงมากขึ้นการแปลงเสียงVoice changer / Jokesphone ปลอมเสียงได้ง่ายๆผ่านแอพพลิเคชั่นต่างๆที่เปลี่ยนน้ำเสียงเช่นชายเป็นหญิงหญิงเป็นชายผู้ใหญ่เป็นเด็ก ซึ่งการแชทปลอม,โพสต์ปลอม,ปลอมภาพคลิป,การเลียนเสียงและแปลงเสียงที่ผู้ไม่ประสงค์ดีใช้เป็นเครื่องมือในการแอบอ้างเป็นบุคคลอื่นเพื่อประโยชน์บางอย่างหลอกลวงให้โอนเงิน ดังนั้นขอให้ประชาชนควรตรวจสอบข้อมูลทุกครั้งก่อนที่จะเชื่อหรือแชร์ต่อเพื่อให้มั่นใจว่าสิ่งที่คุณเห็นเป็นเรื่องจริง
สำหรับเทคโนโลยีในการปลอมแปลงอย่างเช่น 'Deepfake' 'Social Maker'และ'Fake voice'เป็นที่นิยมของคนไทยนำมาใช้รวมทั้งแอพพลิเคชั่นแชทต่างๆมักนำมาใช้กันจนเป็นปกติ ซึ่งเทคโนโลยีดังกล่าวสามารถ'ปลอมเสียงปลอมแชทปลอมคลิป'เปลี่ยนเรื่องปลอมๆให้สมจริงนับเป็นการพัฒนาเทคโนโลยีที่ก้าวล้ำเลียนแบบสิ่งที่มีอยู่จริงหรือเข้าใกล้ความจริงมากขึ้นเป็นวิวัฒนาการของเทคโนโลยีที่ช่วยผลักดันให้สะดวกสบายมากขึ้น ในขณะเดียวกันมีการนำเทคโนโลยีไปใช้ในทางที่ผิดหรือความไม่รู้จะถูกใช้เป็นเครื่องมือที่ทำให้ความก้าวล้ำทางเทคโนโลยีเหล่านี้ส่งผลกระทบในทางลบได้ในวงกว้างด้วยเช่นกัน
ขณะนี้ในสื่อสังคมออนไลน์มีการส่งต่อคลิปเสียงคลิปปลอมที่สร้างเรื่องเพื่อหลอกลวงหาผลประโยชน์จำนวนมาก ประชาชนร้องเรียนผ่านกระทรวงดิจิทัลฯและหลายหน่วยงานเปิดช่องทางให้ประชาชนที่เดือดร้อนจากปัญหาคดีออนไลน์และอาชญากรรมทางเทคโนโลยีสามารถแจ้งและเข้าถึงความช่วยเหลือได้สะดวกรวดเร็วยิ่งขึ้นหากพบเบาะแสสามารถแจ้งข้อมูลได้ผ่านช่องทางต่างๆดังนี้ โทร.1212 OCCศูนย์ช่วยเหลือและจัดการปัญหาออนไลน์ของสำนักงานพัฒนาธุรกรรมอิเล็กทรอนิกส์(ETDA)ในสังกัดดีอีเอส เพจอาสาจับตาออนไลน์https://m.facebook.com/DESMonitor/แจ้งความออนไลน์ได้ตลอด24ชั่วโมงผ่านเว็บไซต์https://thaipoliceonline.com สายด่วนบช.สอท. 1441
****************
วันจันทร์ที่ 6 กันยายน 2564
ก.แผนไทย -ม.สยาม ร่วมมือทางวิชาการ พัฒนาบุคลากร วิจัยสมุนไพรไทย
กระทรวงสาธารณสุข โดยกรมการแพทย์แผนไทยและการแพทย์ทางเลือกกับมหาวิทยาลัยสยาม ลงนามบันทึกข้อตกลงความร่วมมือทางวิชาการและบริการด้านการแพทย์แผนไทยและการแพทย์ทางเลือก ส่งเสริมสนับสนุน วิจัยและพัฒนาบุคลากร การรักษาพยาบาล และสมุนไพรไทย
กระทรวงสาธารณสุข โดยกรมการแพทย์แผนไทยและการแพทย์ทางเลือกกับมหาวิทยาลัยสยาม ลงนามบันทึกข้อตกลงความร่วมมือทางวิชาการและบริการด้านการแพทย์แผนไทยและการแพทย์ทางเลือก ส่งเสริมสนับสนุน วิจัยและพัฒนาบุคลากร การรักษาพยาบาล และสมุนไพรไทยให้เป็นที่ยอมรับระดับสากล
วันนี้ (6 กันยายน 2564) ที่กระทรวงสาธารณสุข นายแพทย์เกียรติภูมิ วงศ์รจิต ปลัดกระทรวงสาธารณสุข เป็นประธานและสักขีพยาน ในพิธีบันทึกข้อตกลงความร่วมมือทางวิชาการและบริการด้านการแพทย์แผนไทยและการแพทย์ทางเลือก ระหว่างกรมการแพทย์แผนไทยและการแพทย์ทางเลือก โดยแพทย์หญิงอัมพร เบญจพลพิทักษ์อธิบดีกรมการแพทย์แผนไทยและการแพทย์ทางเลือก กับมหาวิทยาลัยสยาม โดย ดร.พรชัย มงคลวนิชอธิการบดี มหาวิทยาลัยสยามโดยมีคณะผู้บริหารทั้ง 2 หน่วยงานร่วมเป็นสักขีพยานในพิธี
นายแพทย์เกียรติภูมิกล่าวว่า ความร่วมมือที่เกิดขึ้นในครั้งนี้ เป็นการส่งเสริมสนับสนุนศึกษาวิจัยและพัฒนาด้านสมุนไพรทางการแพทย์ ด้านบุคลากร ด้านรักษาพยาบาลแบบบูรณาการ ทั้งการแพทย์แผนไทย การแพทย์แผนจีนและการแพทย์ทางเลือก ซึ่งทั้ง 2 หน่วยงาน มีเจตนารมณ์เดียวกันที่จะสืบสานและพัฒนาศาสตร์การแพทย์แผนไทยให้เป็นที่ยอมรับระดับสากล นับเป็นจุดเริ่มต้นที่ดีที่จะร่วมกันผลักดันการศึกษาวิจัยและพัฒนาสมุนไพร เกิดองค์ความรู้เทคโนโลยี และนวัตกรรมใหม่ๆ เกี่ยวกับสมุนไพรกัญชา กัญชง ฟ้าทะลายโจร กระชายขาว และสมุนไพรอื่น ให้สามารถนำมาใช้ในการดูแล ป้องกัน และฟื้นฟูสุขภาพ หรือนำมาใช้เป็นยารักษาผู้ป่วยร่วมกันการรักษาแพทย์แผนปัจจุบัน ถือเป็นทางเลือกในการรักษาอีกทางหนึ่ง
แพทย์หญิงอัมพร เบญจพลพิทักษ์ อธิบดีกรมการแพทย์แผนไทยและการแพทย์ทางเลือก กล่าวว่า ที่ผ่านมากรมการแพทย์แผนไทยฯ ได้กำหนดนโยบายและทิศทางการพัฒนางานด้านการแพทย์แผนไทยและการแพทย์ทางเลือกของประเทศ ในการผลิตหลักสูตร ส่งเสริมสนับสนุนงานวิจัยสมุนไพรไทยมาอย่างต่อเนื่อง อาทิ หลักสูตรการดูแลผู้สูงอายุด้วยศาสตร์การแพทย์แผนไทยและการแพทย์ผสมผสาน หลักสูตรการเพิ่มพูนประสบการณ์การใช้ยาแผนไทยและยาในบัญชียาหลักแห่งชาติ (First Line Drug) หลักสูตรการใช้กัญชาทางการแพทย์แผนไทย สนับสนุนทุนวิจัยให้กับคณาจารย์ที่ต้องการทำวิจัยด้านศาสตร์การแพทย์แผนไทยและการแพทย์ การลงนามบันทึกข้อตกลงกับมหาวิทยาลัยสยามในครั้ง จะเป็นอีกหนึ่งภารกิจที่จะขับเคลื่อนและร่วมมือกันผลิตหลักสูตรการแพทย์แผนไทย การแพทย์แผนจีน และการแพทย์ทางเลือก รวมทั้งวิจัยพัฒนาสมุนไพร ให้สามารถนำไปใช้กับระบบบริการสุขภาพได้อย่างมีประสิทธิภาพ ทั้งนี้ พร้อมขยายผลนำไปสู่ความร่วมมือในด้านอื่นๆ ต่อไป
ด้านดร.พรชัย กล่าวว่า มหาวิทยาลัยสยาม เป็นองค์กรการศึกษาที่มีบทบาทสร้างบัณฑิตในหลายแขนง มีประสบการณ์ในการวิจัยพัฒนาด้านต่าง ๆ อย่างต่อเนื่อง โดยเฉพาะด้านสมุนไพรทางการแพทย์ จึงมีเจตนารมณ์ที่จะร่วมมือกับกรมการแพทย์แผนไทยและการแพทย์ทางเลือก แลกเปลี่ยนข้อมูลและองค์ความรู้ทางวิชาการเกี่ยวกับสมุนไพรไทย วิจัยพัฒนาผลิตภัณฑ์สมุนไพรใหม่ๆ และผลิตหลักสูตรเพื่อพัฒนาบุคลากรให้มีความรู้ความสามารถ นำไปประยุกต์ใช้บูรณาการร่วมกับการแพทย์แผนปัจจุบันในการดูแลสุขภาพประชาชนได้อย่างมีประสิทธิภาพ
**************************** 6 กันยายน 2564
วันอาทิตย์ที่ 8 พฤษภาคม 2565
ครม. เห็นชอบแผนบริหารจัดการประมงทะเล ปี 63 – 65 วงเงิน 2,970 ล้านบาท ขับเคลื่อนประมงไทยต่อเนื่องทุกมิติ
.....
ครม. เห็นชอบแผนบริหารจัดการประมงทะเล ปี 63 – 65 วงเงิน 2,970 ล้านบาท ขับเคลื่อนประมงไทยต่อเนื่องทุกมิติ ซึ่งเป็นแผนการดำเนินงานต่อจากแผนการบริหารจัดการประมงทะเลของไทย พ.ศ. 2558 - 2562 โดยมีเป้าประสงค์ 5 ด้าน คือ
1.ทรัพยากรประมงฟื้นคืนสู่ระดับที่เหมาะสมและขยายการทำประมงอย่างยั่งยืน
2.การประมงที่ปลอดจากการทำการประมง IUU (การทำประมงที่ผิดกฎหมาย ขาดการรายงานและไร้การควบคุม (Illegal, Unreported and Unregulated (Fishing))
3.แหล่งอาศัยของสัตว์น้ำและสิ่งแวดล้อมมีความสมบูรณ์
4.การปรับปรุงชีวิตความเป็นอยู่ของชาวประมงพื้นบ้านและชุมชนประมงชายฝั่ง
5.ศักยภาพในการบริหารจัดการประมงอย่างมีประสิทธิภาพ
.
จากผลการดำเนินงานที่ผ่านมา สถานการณ์การประมงทะเลของไทยมีการปรับตัวในทิศทางที่ดีขึ้นหลายประเด็น เช่น การบังคับใช้กฎหมายสำหรับการทำประมง IUU มีความเข้มแข็งขึ้น มาตรการในการควบคุมเรือประมงที่ผิดกฎหมายมีประสิทธิภาพยิ่งขึ้น ความหลากหลายทางชีวภาพถูกฟื้นฟูให้มีความสมบูรณ์ขึ้น เป็นต้น
#ไทยคู่ฟ้า #ร่วมต้านโควิด19
-------------------
อัลบั้มภาพ
prev
next
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...